CELEX: 62016TN0443
Language: bg
Date: 2016-08-09 00:00:00
Title: Дело T-443/16: Жалба, подадена на 9 август 2016 г. — Италия/Комисия

10.10.2016   
            
            
               BG
            
            
               Официален вестник на Европейския съюз
            
            
               C 371/21
            
         Жалба, подадена на 9 август 2016 г. — Италия/Комисия
   (Дело T-443/16)
   (2016/C 371/23)
   Език на производството: италиански
   
      Страни
   
   
      Жалбоподател: Италианска република (представители: G. Palmieri, представител, P. Gentili, avvocato dello Stato)
   
      Ответник: Европейска комисия
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени обявленията за конкурси на общо основание EPSO/AD/323/16 и EPSO/AD/324/16.
            
         
      Основания и основни доводи
   
   Жалбоподателят обжалва пред Общия съд обявленията за конкурси на общо основание EPSO/AD/323/16 и EPSO/AD/324/16 за съставяне на списък с резерви за бъдещи назначения, съответно на 40 работни места за Администратори (степен AD 7) — Разследващи служители за следните профили: разходи на ЕС, борба с корупцията, митници и търговия, тютюневи изделия и фалшифицирани стоки; и на 10 работни места за Администратори — Разследващи служители (степен AD 9): ръководители на екипи, публикувани в Официален вестник на Европейския съюз, C 187 A от 26 май 2016 г.
   
   Същите обявления за конкурси са предмет на дело T-401/16, Испания/Комисия.
   Мотивите и основните доводи са подобни на тези, изтъкнати по това дело.
   Направено е позоваване по-конкретно на нарушение на членове 18, 24 и 342 ДФЕС, член 22 от Хартата на основните права на Европейския съюз, нарушение на Правилника за длъжностните лица, принципа за защита на оправданите правни очаквания, принципа на пропорционалност, и на материалноправните норми, присъщи на естеството и целта на обявленията за конкурси, наличието на злоупотреба с власт, както и нарушение на членове 1 и 6 от Регламент 1/58.